Page:Scotland's skaith, or, The history o' Will & Jean (1).pdf/4

 Saft her ſmile raiſe like May morning. Glinting owre Demaits * brow: Sweet! wi’ opening charms adorning STRIVLIN’s lovely plain below!

Kind and gentle was her nature; At ilk place ſhe bare the bell; Sic a bloom, and ſhape, and ſtature! But her look nae tongue can tell!

Sic was Jean whan Will firſt mawing Spied her on a thraward beaſt; Flew like fire, and juſt whan fa’ing Kept her on his manly breaſt.

Light he bare her pale as aſhes Croſs the meadow fragrant, green! Plac’d her on the new-mawn raſhes, Watching ſad her opening een.

Sic was Will, whan poor Jean fainting Drapt into a lover’s arms; Waken’d to his ſaft lamenting; Sigh’d, and bluſh’d a thouſand charms.